2030.جو ایلدن اعتباراً هر ایل 5،5 میلیون قادینین سرطاندان اؤترو حیاتینی ایتیرجیی سانیلیر.
آمریکا سرطان درنگی طرفیندن، فرانسانین باشکندی پاریسده تشکیل ائدیلن دونیا سرطان کنگره‌سینده آچیقلانان راپوردا، خسته‌لیگین، آشاغی و اورتا گلیر سویه‌سینه صاحب اؤلکه‌لرده آرتاجاغی وورغولاندی.
راپوردا، اؤلوم‌لرین آرتماسی‌نین، یاش‌لی جمعیتین یوکسلمه‌سی، حرکت‌سیزلیک، پیس قیدالانما و اوبزیته کیمی فاکتورلاردان قایناقلاناجاغی ایفاده ائدیلدی.
راپوردا آیریجا، قادین‌لاردا اؤلوم سبب‌لری آراسیندا سرطانین، اورک راحاتسیزلیقلاریندان‌ سونرا ایکینجی سیرادا یئر آلدیغی بیلدیریلدی.
2012.جی ایلده سرطان‌دان اؤلن 8 میلیون انسانین 3،5 میلیونونو قادین‌لارین اولوشدوردوغونون وورغولاندیغی راپوردا، بو تاریخ‌دکی قادین اؤلوم‌لری‌نین یوزده 14ونون ده سرطان‌دان قایناقلاندیغی ایفاده ائدیلدی.
راپوردا، سؤز قونوسو تاریخده 1،7 میلیون ممه سرطانی حادثه‌سی تثبیت ائدیلدیگی، بو خسته‌لردن تخمینا 522 مینی‌نین حیاتینی ایتیردیگی ایفاده ائدیلدی.
